Breaking the Fourth Wall (WandaVision)

Το "Breaking the Fourth Wall" (μετάφραση: "Σπάζοντας τον αόρατο τοίχο") είναι το έβδομο επεισόδιο της Αμερικανικής τηλεοπτικής μίνι σειράς WandaVision, η οποία βασίζεται στους χαρακτήρες Γουάντα Μάξιμοφ / Scarlet Witch και Vision των Marvel Comics. Ακολουθεί ένα νιόπαντρο ζευγάρι καθώς προσπαθούν να κρύψουν τις υπερδυνάμεις τους και να ζήσουν μια κανονική ζωή στην προαστιακή πόλη του Γουέστβιου του Νιου Τζέρσεϊ. Το επεισόδιο τοποθετείται στο Κινηματογραφικό Σύμπαν της Marvel (MCU), και η ιστορία του συμβαδίζει με τα γεγονότα των ταινιών του MCU. Γράφτηκε από τον Κάμερον Σκουάιρς και σκηνοθετήθηκε από τον Ματ Σάκμαν.

Οι Ελίζαμπεθ Όλσεν και Πολ Μπέτανι επαναλαμβάνουν τους ρόλους τους ως Γουάντα Μάξιμοφ και Vision, αντίστοιχα, με τους Τιόνα Πάρις, Έβαν Πίτερς, Ράνταλ Παρκ, Ντέμπρα Τζο Ραπ, Κατ Ντένινγκς και Κάθριν Χαν να εμφανίζονται σε δεύτερους ρόλους. Η ανάπτυξη είχε ξεκινήσει μέχρι τον Οκτώβριο του 2018, και ο Σάκμαν εντάχθηκε τον Αύγουστο του 2019. Το επεισόδιο αποτίει φόρο τιμής σε τηλεοπτικές κωμωδίες καταστάσεων από τις δεκαετίες του 2000 και του 2010, όπως το Modern Family και αποκαλύπτει πως ο χαρακτήρας της Χαν είναι η Άγκαθα Χάρκνες με το τραγούδι "Agatha All Along" των Κρίστεν Άντερσον-Λόπεζ και Ρόμπερτ Λόπεζ. Τα γυρίσματα πραγματοποιήθηκαν στα Pinewood Atlanta Studios στην Ατλάντα της Τζόρτζια και στο Λος Άντζελες.

Το "Breaking the Fourth Wall" κυκλοφόρησε στην συνδρομητική υπηρεσία Disney+ στις 19 Φεβρουαρίου του 2021. Οι κριτικοί επαίνεσαν την ερμηνεία της Όλσεν, την εξέλιξη χαρακτήρα της Μόνικα Ραμπό, την αποκάλυψη του χαρακτήρα της Χαν και το τραγούδι "Agatha All Along", το οποίο κέρδισε ένα Βραβείο Έμμυ Ζώνης Υψηλής Τηλεθέασης και έλαβε υποψηφιότητα για ένα Βραβείο Grammy.

 Πλοκή 
Σε σκηνικό μέσα με τέλη δεκαετίας 2000, η Γουάντα αποφασίζει να έχει μια μέρα για τον εαυτό της και η Άγκνες συμφωνεί να κρατήσει τα δίδυμα. Η Γουάντα βλέπει διάφορα μέρη του σπιτιού να αλλάζουν συνεχώς χωρίς να είναι σε θέση να το ελέγξει, και δεν ξέρει τι συμβαίνει. Ο Vision ξυπνάει και βρίσκει τους πράκτορες της S.W.O.R.D. μέσα στο πεδίο, ως μέλη ενός τσίρκου. Αναγνωρίζει τη Λούις και την απελευθερώνει από την επίδραση της Γουάντα, η οποία του διηγείται όσα συνέβησαν οδηγώντας στον θάνατό του και στην υπάρχουσα κατάσταση. Έξω από το Γουέστβιου, η Ραμπό και ο Γου συναντούν πιστά άτομα του προσωπικού της S.W.O.R.D. και αποκτούν ένα ειδικό όχημα, το οποίο θα τους βοηθήσει να εισέλθουν στο Γουέστβιου χωρίς να χάσουν τη μνήμη τους. Όταν αυτό αποτυγχάνει, η Ραμπό αποφασίζει να περάσει μόνη της και, εξερχόμενη από την άλλη πλευρά, έχει φαινομενικά αυξημένη όραση. Η Ραμπό βρίσκει τη Γουάντα, αλλά η Άγκνες της ζητάει να φύγει παίρνοντας τη Γουάντα στο σπίτι της. Εκεί, ψάχνοντας τα αγόρια στο υπόγειο, η Γουάντα ανακαλύπτει ένα παράξενο κρυσφήγετο. Η Άγκνες της συστήνεται ως η μάγισσα Αγκάθα Χάρκνες και αποκαλύπτει πως αναστάτωνε τη ζωή της Γουάντα, στέλνοντας για παράδειγμα έναν απατεώνα να υποδυθεί τον «Πιέτρο».

 Παραπομπές 

 Εξωτερικοί σύνδεσμοι 



Κατηγορία:Επεισόδια του WandaVision